Pons Caroli
Pons Caroli vel Pons Pragensis vel pons lapideus celeberrimus pons super Moldaviam ducens in Praga urbe locatus est. Pons Caroli duas Pragenses Urbes Veterem et Minorem coniungit. Hunc pontem imperator Romanus Bohemiaeque rex Carolus IV aedificavit anno 1357. Hodie triginta statuae sanctorum super ponte stant. Notissima est sculptura ahenea sancti Ioannis Nepomuceni, cuius corpus mortuum anno 1393 ex hoc ponte in flumen proiectum est.